"Беларуская часінка" - ліцэнзійны тэлепрадукт, інфармацыйна-аналітычная праграма, створаная ў фармаце "народных навінаў" па ўзоры і падабенстве папулярнай праграмы "Времечко", якая некалі выходзіла на Расійскім тэлебачанні. Маскоўскі "прашчур" даўно сышоў з эфіру, а беларускі аналаг, хоць і перажыў няпростыя часы, але не закрыўся, набыў уласны твар і заваяваў давер аўдыторыі - нездарма яго называюць "самым народным" тэлепраектам.